KINNITATUD

RMK õigus- ja hangete osakonna

juhataja käskkirjaga nr 1-47.3155/1

**PAKKUMUSE ESITAMISE ETTEPANEK**

## Hanke nimetus ja viitenumber, üldandmed

* 1. Hanke nimetus: Ähijärve ja Käsmu järve taastamise eeluuringud
  2. Hanke viitenumber: 280272
  3. Klassifikatsioon: 71336000-2 Insenertehnilised tugiteenused; 73200000-4 Uurimis- ja arendustöö nõustamisteenused
  4. Hankemenetluse liik: avatud hankemenetlus (üle rahvusvahelise piirmäära)

1. **Hanke üldinfo, hanke alusdokumendid**
   1. Hange viiakse läbi elektroonilises riigihangete keskkonnas (edaspidi eRHR).
   2. Hankes osalemiseks, teavituste saamiseks ja küsimuste esitamiseks läbi eRHRi peavad pakkujad avaldama oma kontaktandmed, registreerudes hanke juurde „Hankes osalejad“ lehel.
   3. Kõik selgitused huvitatud isikutelt laekunud küsimustele ning muudatused hanke alusdokumentides (RHAD) tehakse kättesaadavaks eRHRi kaudu. Pärast teate avaldamist või dokumendi lisamist saadab eRHR automaatteavituse registreeritud isikutele. Samuti esitab hankija otsused pakkujatele eRHRi kaudu, mille lisamise kohta saadab eRHR automaatteavituse.
   4. Pakkumus tuleb esitada elektrooniliselt eRHRi kaudu aadressil <https://riigihanked.riik.ee> hanketeates toodud tähtajaks.
   5. Pakkuja kohustub kandma kõik pakkumuse ettevalmistamise ja esitamise ning lepingu sõlmimisega seotud kulud. Pakkujale ei hüvitata mis tahes kahju ega kulusid seoses hankemenetluses osalemisega.
   6. Pakkumused avatakse hankija poolt eRHRis hanketeates toodud pakkumuste esitamise tähtaja saabumise järgselt esimesel võimalusel. Avamise protokolli ei koostata, esitatud pakkumuste kogumaksumused teavitatakse pakkumuse esitanud pakkujatele teabevahetuse teel kirjalikku taasesitamist võimaldavas vormis.
   7. Kõik RHAD täiendavad üksteist. Mistahes dokumendis sätestatud kohustus, tingimus või nõue on pakkujale kohustuslik. RHAD koosnevad kõigist eRHRis käesoleva hanke raames avaldatud ja viidatud dokumentidest. Erinevuste korral hanketeates ja teistes RHADs esitatud teabe vahel lähtutakse hanketeates esitatust. Samuti, kui huvitatud isik ei ole esitanud hankemenetluse käigus küsimusi RHADs avastatud vastuolude, ebaselguste või puuduste kohta, on hankijal õigus hankelepingu sõlmimise ja täitmise käigus üleskerkinud vaidluste korral valida hankijale sobivam RHAD tõlgendus.
   8. Kõik selgitused huvitatud isikutelt laekunud küsimustele ning muudatused RHADs tehakse kättesaadavaks eRHRi kaudu. Pärast teate avaldamist või dokumendi lisamist saadab eRHR automaatteavituse registreeritud isikutele. Samuti esitab hankija kõik otsused pakkujatele eRHRi kaudu, mille lisamise kohta saadab eRHR automaatteavituse.
      1. Hankija ootus huvitatud isikutele on, et huvitatud isikud teavitaks hankijat aegsasti eRHRi kaudu RHADs avastatud vigade, ebatäpsuste ja ebaselguste parandamise vajadusest ja/või teeks ettepaneku huvitatud isikute hinnangul riigihanke eseme hankimiseks seatud ebaproportsionaalsete või põhjendamatute piirangute leevendamiseks.
   9. Iga viidet, mille hankija teeb RHADs mõnele RHS § 88 lõikes 2 nimetatud alusele (standardile, tehnilisele tunnustusele, tehnilisele kontrollisüsteemile vms), tuleb lugeda selliselt, et see on täiendatud märkega „või sellega samaväärne“. Iga viidet, mille hankija teeb RHADs ostuallikale, protsessile, kaubamärgile, patendile, tüübile, päritolule või tootmisviisile (RHS § 88 lg 6) või märgisele (RHS § 89), tuleb lugeda selliselt, et see on täiendatud märkega „või sellega samaväärne“. Kui pakkuja soovib kvalifitseerimise tingimustele või tehnilisele kirjelduse vastavuse tõendamiseks või hankelepingu täitmisel kasutada samaväärset, siis ta näitab selle pakkumuses vabas vormis ära. Samaväärsuse kontrollimiseks esitab pakkuja vabas vormis selgitused ja tõendid.
   10. Hanke tulemusel sõlmitavaid hankelepinguid rahastatakse EL ÜF projekti „Mitteheas seisundis veekogumite tervendamiseks” (2021-2027.2.03.23-0010) vahenditest.
2. **Hanke ülesehitus ja tehniline kirjeldus**
   1. Hange on jaotatud osadeks järgmiselt:
      1. Osa 1 - Ähijärve taastamise eeluuring
      2. Osa 2 - Käsmu järve taastamise eeluuring
   2. Hanke tingimused kohalduvad konkreetsele hanke osale vastavalt RHADs osundatule.
   3. Hanke tehniline kirjeldus on hanke osade kaupa esitatud vastavalt RHAD Lisades 1 ja 1.1 (hanke osa 1) ning Lisades 2 ja 2.1 (hanke osa 2).
3. **Kvalifitseerimistingimused ja kõrvaldamise alused**
   1. Hankes seatud kõrvaldamise alused ja kvalifitseerimise tingimused on sätestatud eRHRs hankepassis.
   2. Riigihankes saavad osaleda ainult pakkujad, kelle elu- või asukoht on Eestis, mõnes muus Euroopa Liidu liikmesriigis, muus Euroopa Majanduspiirkonna lepinguriigis või Maailma Kaubandusorganisatsiooni riigihankelepinguga ühinenud riigis.
   3. Riigihankes ei ole lubatud osaleda ettevõtjatel, kelle elu- või asukoht on Venemaa Föderatsioonis või Valgevene Vabariigis.

## Nõuded pakkumusele, pakkumuse vastavaks tunnistamine

* 1. Hankes sätestatud pakkumuse vastavustingimused on esitatud eRHRs vastavustingimuste jaotises.
  2. Hankija võib kontrollida pakkumuste vastavust RHADs esitatud tingimustele ning hinnata vastavaks tunnistatud pakkumusi enne pakkujate suhtes kõrvaldamise aluste puudumise kontrollimist ning kontrollida hankemenetlusest kõrvaldamise aluste puudumist vaid edukaks tunnistatud pakkujal.
  3. Hankija tunnistab pakkumuse vastavaks, kui see vastab RHADs vastavas hanke osas esitatud nõuetele. Hankija võib tunnistada pakkumuse vastavaks, kui selles ei esine sisulisi kõrvalekaldeid RHADs nimetatud tingimustest.
  4. Kui pakkuja pole tõendanud, et pakkumus vastab RHADs nõutule või samaväärsus jääb selgitamata või tõendid samaväärsuse kohta lisamata, lükkab hankija pakkumuse tagasi kui mittevastava.

1. **Pakkumuse hindamiskriteeriumid, pakkumuste hindamine ja pakkumuse edukaks tunnistamine**
   1. Hindamiskriteeriumid ja -metoodika on esitatud eRHRs vastavas jaotises. Edukaks tunnistatakse majanduslikult soodsaim pakkumus vastavalt RHADs toodud hindamiskriteeriumidele ja -metoodikas kirjeldatule.
   2. Võrdsete punktidega (võrdse kogumaksumusega) pakkumuste korral otsustatakse hanke võitja liisuheitmisega.
   3. Liisuheitmise koht, aeg ja viis teatatakse eelnevalt pakkujatele ning nende volitatud esindajatel on õigus viibida liisuheitmise juures. Liisuheitmise tulemused fikseeritakse protokollis ja saadetakse eRHRi vahendusel pakkujatele.
2. **Hankelepingu sõlmimise tingimused**
   1. Hankelepinguga ei võrdsustata edukaks tunnistatud pakkumust või pakkumuse edukaks tunnistamise otsust ei eraldi ega koos, vaid hanke tulemusel sõlmitakse RHAD lisa 3 kohane hankeleping vastavalt hanke osale.
   2. Pakkuja peab talle allkirjastamiseks edastatud lepingu allkirjastama ja hankijale välja saatma hiljemalt 5 tööpäeva jooksul alates päevast, mil hankija selle pakkujale välja saatis. Mõjuval põhjusel võib hankija allkirjastamise tähtaega pikendada, andes edukale pakkujale sellest kirjalikku taasesitamist võimaldavas vormis teada. Antud tähtaja jooksul lepingu allkirjastamisest keeldumist või lepingu täitmisele mitte asumist on hankijal õigus käsitleda, kui edukaks tunnistatud pakkumuse esitanud pakkuja poolset lepingu sõlmimisest keeldumist ja pakkumuse tagasi võtmist RHS § 119 lg 1 mõttes ning sel juhul tegutseb hankija edasi vastavalt RHS § 119 sätestatule.
3. **Kõikide pakkumuste tagasilükkamise alused**

Hankija jätab endale võimaluse tagasi lükata kõik pakkumused, kui:

* 1. kõigi pakkumuste või vastavaks tunnistatud pakkumuste maksumused ületavad hankelepingu eeldatavat maksumust või kui need on hankija jaoks muul moel ebamõistlikult kallid;
  2. kui hankemenetluse toimumise ajal on hankijale saanud teatavaks andmed, mis välistavad või muudavad hankija jaoks ebaotstarbekaks hankemenetluse lõpuleviimise hankedokumentides esitatud tingimustel või hankelepingu sõlmimine etteantud ja hankemenetluse käigus väljaselgitatud tingimustel ei vastaks muutunud asjaolude tõttu hankija varasematele vajadustele või ootustele;
  3. kui langeb ära vajadus asja ostmise või teenuse tellimise järele põhjusel, mis ei sõltu hankijast või põhjusel, mis sõltub või tuleneb seadusandluse muutumisest, kõrgemalseisvate asutuste haldusaktidest ja toimingutest või RMK nõukogu poolt arengukava muutmisest.

1. **Hanke alusdokumentid ja nende lisad**

Hanke alusdokumendid koosnevad käesolevast hanke alusdokumentide põhitekstist ning järgmistest lisadest, samuti võimalikest muudatustest hanketingimustes, mille hankija teeb ja avalikustab RHSi kohaselt hankemenetluse ajal:

9.1. Lisa 1 – Hanke osa 1 tehniline kirjeldus

9.2. Lisa 1.1 - Riikliku seire metoodika nimekiri: hanke osa 1

9.3. Lisa 2 – Hanke osa 2 tehniline kirjeldus

9.4. Lisa 1.2 - Riikliku seire metoodika nimekiri: hanke osa 2

9.5. Lisa 3 - Hankelepingu projekt (kohaldub mõlemale hanke osale)

9.6. eRHRis loodud hanke vastavustingimuste ning hindamiskriteeriumide ja -metoodika vormid ning hankemenetlusest kõrvaldamise aluste puudumise kontrollimise tingimused ja kvalifitseerimistingimused, sh hankija poolt esitatud täitmiseks kohustuslikud vormid (kui neid on).